**KRIŠKA GORA**

V soboto, 9.11., so se člani RAP Planinstvo in Z glavo v naravo podali na jesenski izlet. Začeli so v meglenem jutru in se odpeljali v Tržič. Tam so odložili starejšo skupino, učitelja Primoža in štiri srednješolce. Ti so vzeli pot pod noge in osvojili Dobrčo in v koči na vrhu pomalicali še odlične štruklje. Spustili so se do Begunj, kjer jih je popoldne pobral avtobus s preostalimi izletniki.

Mlajši pa so z učiteljicama Bernardko in Alenko iz vasi Gozd osvojili kočo na Kriški gori. Na strmem vzponu jih je grelo toplo jesensko sonce. Z vrha se jim je odprl pogled na vrhove Julijskih in Kamniških Alp ter Karavank. Poseben pa je bil pogled v dolino, ki je bila ovita v oblake. Spraševali so se, če ni to morje.

Preživeli smo res lep jesenski dan.





 













